સુરતઃ પાટીદારોનું ઉગ્ર આંદોલન, જીએસટી સામે આંદોલન અને પાંચ વર્ષમાં મતદારોની સંખ્યામાં થયેલા વધારા છતાં શનિવારે યોજાયેલા વિધાનસભાની ચૂંટણીના મતદાનમાં શહેરની 12 બેઠકો પૈકી 11 બેઠકો પર સરેરાશ 4.25 ટકા ઓછુ મતદાન નોંધાયું છે. જ્યારેમાત્ર સુરત પશ્વિમની બેઠક પર વધારે મતદાન નોંધાયું છે. સામાન્ય રીતે આંદોલનો મતદારો તેમનો રોષ મતપેટીઓ ભરીને પ્રગટ કરતા હોય છે. પાંચ વર્ષમાં મતદારોની વધેલી સંખ્યાથી પ્રમાણમાં મતપેટીઓ ભરાઇ નથી. તેમાં એક કારણ એવું પણ બહાર આવ્યુ છે કે વર્ષ 2012 કરતાં વર્ષ 2017માં મતદારોની સંખ્યામાં થયેલા વધારા સામે ટકાવારી ઘટી ગઇ છે. જ્યારે ભાજપ અને કોંગ્રેસના પરંપરાગત મત તો બંને પક્ષને મળ્યા જ છે.